नेक टीम से अभिभावकों ने कहा गर्ल्स कॉलेज में बस शुरू करवाएं
रतलाम | राष्ट्रीय मूल्यांकन एवं प्रत्यायन परिषद (नेक) के दल ने गुरुवार को शासकीय कन्या स्नातकोत्तर महाविद्यालय का दौरा किया। अभिभावकों ने कॉलेज में बस सेवा शुरू करने की मांग की।
नेक टीम सुबह 9 बजे कॉलेज पहुंची। प्राचार्य डॉ. मीना हरित के प्रजेंटेशन दिया। पीयर टीम में कामराज विश्वविद्यालय, तमिलनाडु की अर्थशास्त्र विभाग की विभागाध्यक्ष चेयरमैन डाॅ. दुलासी वृंदावर्धराजन व सदस्य दिल्ली विश्वविद्यालय की ललित कला विभाग की प्राध्यापक प्रो. अनुपम महाजन व सदस्य कला एवं वाणिज्य महाविद्यालय, बैंगलुरू की पूर्व प्राचार्य डाॅ. केएन पुष्पलता शामिल है। टीम 3 मार्च को सुबह 9 बजे से कॉलेज का निरीक्षण करेगी। सभी विभागाध्यक्षों ने पावर पाइंट प्रजेंटेशन दिया। शुक्रवार को एनएसएस, कॅरियर गाइड, रेड रिबन आदि के साथ कार्यालय में दस्तावेजों का भी निरीक्षण करेंगे।
जीम देखी तो टीम सदस्य प्रो. महाजन ने कहा मैं रोज साइकिल चलाती हूं
कॉलेज में स्थित जीम का निरीक्षण करते वक्त दल की सदस्या प्रो. अनुपम महाजन ने वॉकिंग मशीन पर एक्सरसाइज करके देखा। उन्होंने मौजूद स्टाफ और छात्राओं से प्रतिदिन व्यायाम करने की बात कही और कहा मैं भी रोजाना साइकिल चलाती हूं। उन्होंने छात्राओं से कहा वे रोज व्यायाम को जरूर समय दें। इससे सेहतर बेहतर रहेगी।
नेक की टीम के सामने सांस्कृतिक कार्यक्रमों में छात्राओं ने भगाेरिया, घूमर, गणगौर नृत्य आदि पेश किए।
awa_Deva hin_Deva hin_Deva hin_Deva hin_Deva hin_Deva